3017 Petrovič

3017 Petrovič je planétka objavená Antonínom Mrkosom 25. októbra 1981 na juhočeskej hvezdárni Kleť. Je pomenovaná po Štefanovi Petrovičovi.

 Objav a pomenovanie 
Planétka sa v čase objavu nachádzala v severozápadnej časti súhvezdia Baran (Aries), asi 3,7° SSV od jasnej
hviezdy  Ari (Hamal, +2,0 mag), mala zdanlivú fotografickú jasnosť +16,7 mag a bola 11. planétkou objavenou v druhej polovici októbra 1981. Svedčí o tom aj jej predbežné označenie 1981 UL, ktoré dostala krátko po objave. V objavovej opozícii bola planétka na Kleti pozorovaná aj v ďalších 2 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná večer 23. novembra 1981.

Planétka je pomenovaná po Štefanovi Petrovičovi (1906  2000), organizátorovi modernej klimatológie na Slovensku.
Meno planétky sa stalo oficiálnym po zverejnení v cirkulári MPC č. 22828 vydanom dňa 29. novembra 1993 Medzinárodnou astronomickou úniou.

 Dráha 
Planétka obieha okolo Slnka v strednej vzdialenosti 390 mil. km po mierne excentrickej dráhe s
dobou obehu 4,21 roku (1537 dní). K Zemi sa približuje na minimálnu vzdialenosť 194 mil. kilometrov a jej veľkosť je odhadovaná na necelých .
Očíslovanie planétky bolo zverejnené v cirkulári MPC č. 8670 vydanom dňa 15. apríla 1984.

 Pozri aj 
 Zoznam planétok 3001-3250

 Externé odkazy 

 Hvezdáreň na Kleti

Kategória:Planétky 3001 – 3250
Kategória:Planétky hlavného pásma
Petrovič
Kategória:Astronomické objekty objavené v roku 1981